Dincolo de adictia primara - Nina Savelle-Rocklin, Salman Akhtar
Dincolo de adictia primara. Mancare, sex, jocuri de noroc, internet, cumparaturi si munca \n \n Scrisa de practicieni cu experienta in domeniul adictiei si al psihanalizei, cu o serie de vignete clinice emotionante, aceasta carte revolutionara examineaza bazele psihologice ale adictiei in ceea ce priveste mancarea, sexul, jocurile de noroc, utilizarea internetului, cumparaturile si munca. Pe langa faptul ca exploreaza radacinile comportamentului de adictie, explicand de ce optiunile populare de tratament, cum ar fi programul in 12 pasi, esueaza adesea, cartea ofera, de asemenea, perspective pentru rezolutii emotionale si strategii de schimbare comportamentala. Dincolo de adictia primara cauta sa inteleaga mai degraba decat sa patologizeze comportamentele de dependenta, atat de raspandite in societatile contemporane. Va fi o lectura esentiala pentru psihanalisti, psihoterapeuti si alti profesionisti din domeniul sanatatii mentale, precum si pentru clientii lor. \n Cercetarile care se concentreaza exclusiv asupra creierului ca sursa principala a comportamentului ignora influentele puternice ale mintii inconstiente, precum si influentele familiale, sociale, culturale si de alta natura care au un impact asupra creierului nostru. Oamenii recurg la mancare cu un motiv - pentru confort, pentru a-si calma anxietatea si a-si distrage atentia de la gandurile suparatoare sau dureroase, pentru a dormi, pentru a umple simbolic un gol sau pentru a se linisti. Mancatul este un mod de a gestiona starile interne dificile. Este modul in care mintea se protejeaza. - Nina Savelle-Rocklin In ceea ce priveste adictia de sex in sine, mi se pare ca, asa cum se intampla adesea, schimbat este doar ambalajul. Oameni care consideram ca prezinta structuri ale dorintei esential perverse si ca sunt stapaniti de pulsiuni sexuale (uneori intr-o foarte mare masura, alteori mai putin decat se pretindea), s-au autointitulat si au fost diagnosticati ca dependenti de sex. In contextul conversatiilor publice tot mai frecvente si a controverselor adesea tensionate cu privire la ceea ce este legitim si ilegitim, acceptabil si inacceptabil, rezonabil si scandalos sau imoral in comportamentul sexual, adictia pare sa fi devenit - ca si trauma, in ultimii ani - o explicatie din ce in ce mai populara pentru conduite si evenimente ce pot fi lesne considerate deranjante sau suparatoare de catre altii. - Lawrence Jacobson, PhD, coautor \n \n Traducere din limba engleza de Alexandra Stoica.